Robert Fico
<s>Robert Fico (; Topoljčani (Slovačka), 15. septembar 1964) je predsednik vlade Slovačke i predsednik stranke Smer – socijaldemokratija.</s>

<s>Mladost i obrazovanje 
Robert Fico se rodio i odrastao u radničkoj porodici u Topoljčanima.</s><s>Do šeste godine je sa porodicom živeo u selu Hrušovani.</s><s>Otac Ljudevit Fico je radio kao mašinovođa a majka Emilija Ficova je bila prodavačica obuće.</s><s>Fico ima brata Ladislava i sestru Luciju.</s><s>Žena Svetlana je pravnica i profesorka i nju je upoznao na studijama u Bratislavi.</s><s>Imaju jednog sina.</s>

<s>Robert Fico je diplomirao pravo na Univerzitetu Komenius u Bratislavi 1986. godine.</s><s>Doktorirao je 1992.</s><s>Od diplomiranja do 1995. je radio na pravnom institutu pri ministarstvu pravde Slovačke.</s><s>Od 1994. do 2000. je radio kao zastupnik Slovačke pred Evropskom komisijom za ljudska prava i Evropskim sudom za ljudska prava.</s>

<s>Politička karijera</s>

<s>Robert Fico je postao član Komunističke partije Slovačke 1987. godine koja je sa sestrinskom Komunističkom partijom Čehoslovačke imala povlašćen položaj u političkom sistemu Čehoslovačke.</s><s>Za poslanika je izabran 1992. kao kandidat Stranke demokratske levice koja je nastala u novembru 1989. preimenovanjem dotadašnje Komunističke partije.</s><s>Do 2006. je bio poslanik u Narodnoj radi Slovačke Republike.</s>

<s>Nakon izbora 1998. stvorena je široka politička koalicija koja je uključila brojne stranke levice.</s><s>Robert Fico se protivio koaliciji sa Mađarskom koalicijom zbog stavova oko tzv. Benešovih dekreta.</s><s>Robert Fico je u tom trenutku bio najpopularniji političar u državi a na izborima je dobio najviše preferencijalnih glasova od kandidata SDL te je očekivao da bude postavljen za ministra ili za tužioca.</s><s>Nakon spora sa sopstvenom strankom u decembru 1999. je napušta i osniva novu stranku SMER.</s><s>S početka je prezentovana kao stranka centra međutim ubrzo je preuzela poziciju levičarske stranke nakon raspada Ficove prethodne stranke SDL.</s><s>U periodu do 2002. stranka se predstavljala kao alternativa i trenutnoj vlasti i opoziciji pod parolom „treći put“.</s><s>Stranka se predstavljala kao slovački pandan britanskim laburistima ili nemačkom SDP.</s><s>Fico je tada izjavio „Nije važno da li je mačka bela ili crna, važno je da li lovi miševe“.</s>

<s>Robert Fico je 2004. godine predstavio ideju ujedinjenja levičarskih stranaka.</s><s>Tri stranke (Socijaldemokratska alternativa, Stranka demokratske levice i Slovačka socijaldemokratska stranka) su prihvatile činjenicu da nemaju mogućnost za samostalni prelazak cenzusa te su prihvatile poziv Fica za ujedinjenje sa SMER-om.</s><s>Ficova stranka je tada promenila naziv u SMER-socijalna demokratija.</s><s>Ujedinjenje nije bilo od velikog uticaja na broj glasača koliko na utvrđivanje kao vodeće socijaldemokratske stranke kao i međunarodno priznanje i povratak u Stranku evropskih socijalista nakon suspenzije zbog saradnje sa Slovačkom narodnom strankom Jana Slote koja se smatra za stranku ekstremne desnice.</s>

<s>Ficova stranka je odnela pobedu osvojivši najviše glasova na izborima 2006.</s><s>Skupštinsku većinu i vladu su formirali sa Narodnom strankom - Pokretom za demokratsku Slovačku Vladimira Mečjara i kontroverznom Slovačkom narodnom strankom Jana Slote.</s><s>Mečijar i Slota su vodili koaliciju između 1994. i 1998. kada su pregovori Slovačke sa EU i NATO bili zaustavljeni međutim u to vreme je Fico kritikovao njihov rad iz opozicije.</s><s>Iako je Stranka evropskih socijalista blokirala članstvo SMER-a nakon osnivanja ove koalicije, u februaru 2008.</s><s>SMER je povratio punopravno članstvo.</s>

<s>Robert Fico je izbaran za predsednika vlade 4. jula 2006.</s><s>Kao premijer na unutrašnjem planu se založio za preispitivanje svih odluka prethodne vlade, promenu poreskog sistema i renacionalizaciju međutim zbog plana za uvođenje evra u 2009. neke od ovih ideja su morale biti odbačene.</s><s>Na spoljašnjem planu Fico se protivi postavljanju američkog raketnog štita u Češkoj i Poljskoj kao i priznavanju Kosova koje je uporedio sa Sudetima nakon čega je u parlamentu dobio podršku svih stranaka osim Mađarske koalicije.</s>

<s>Spoljašnje veze</s>

<s>Biografija na stranicama Vlade Slovačke Republike
 Biografija na prezentaciji stranke</s>

<s>Slovački političari
Premijeri Slovačke
Pravnici</s>

